**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**



**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2020-жылдын 03-июлу № 10-8-4 Майлуу-Суу шаары**

**Майлуу-Суу шаарынын жергиликтүү бюджетинин киреше бөлүгүнүн 2020-жылга карата такталган планын бекитүү жөнүндө**

КРнын финансы министрлигинин 08.06.2020-ж. №14-2-2/5448 сандуу катынын негизинде КР ЖКнин 21.05.2020-жылдагы №3743-VI «КРнын 2020-жылга карата мамлекеттик бюджетинин жана 2021-2022-жылдарга божомолуна ѳзгѳртүүлѳрдү киргизүү жѳнүндѳ» токтомунун жана Майлуу-Суу шаарынын мэриясынын **“**Пандемия карантининен улам кирешенин азайышына байланыштуу Майлуу-Суу шаарынын 2020-жылдын жергиликтүү бюджетинин киреше бөлүгүнүн такталган планы жөнүндө **”** катынын негизинде, Майлуу-Суу шаары боюнча мамлекеттик салык кызматынын башкармалыгынын жетекчисинин докладын угуп, талкуулап чыгып, бюджет,каражат жана инвестицияларды тартуу боюнча туруктуу комиссиясынын чечимин,депутаттардын сунуштарын эске алып, Майлуу-Суу шаардык кеӊештин VIII чакырылышынын Х сессиясы

**ТОКТОМ КЫЛАТ:**

1. Майлуу-Суу шаарынын мэриясынын “Майлуу-Суу шаарынын 2020-жылдын жергиликтүү бюджетинин киреше бөлүгүнүн такталган планы жөнүндө” каты жана Майлуу-Суу шаары боюнча мамлекеттик салык кызматынын башкармалыгынын жетекчиси С.Д.Карабаевтин доклады, депутаттардын сунуштары эске алынсын.
2. Майлуу-Суу шаарынын жергиликтүү бюджетинин киреше бөлүгүнүн 2020-жылга карата такталган планы 52 815,3 миң сом суммасында бекитилсин (Тиркеме №1).
3. Кыргыз Республикасынын бюджеттик Кодексинин 6-беренесине ылайык Майлуу-Суу шаарынын 2020-жылга карата жергиликтүү бюджетинин чыгаша бөлүгү 3812,0 миң сом суммасында кыскартылсын ( Тиркеме №3).
4. Кыргыз Республикасынын бюджеттик Кодексинин негизинде, Майлуу-Суу шаарынын жергиликтүү бюджетинин 2020-жылга киреше бөлүгүнүн I-жарым жылдыгынын аткарылышынын жыйынтыгы менен бюджеттин киреше бѳлүгүнѳ тактоо жүргүзүлсүн. ( Тиркеме №2).
5. Бул токтомдун аткарылышы шаардык мэрияга, КРнын каржы министрлигинин Майлуу-Суу шаардык башкармалыгына жана мамлекеттик салык кызматынын Майлуу-Суу шаардык башкармалыгына жүктөлсүн.
6. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
7. Бул токтомдун аткарылышын кѳзѳмѳлдѳѳ шаардык кеңештин бюджет, каражат жана инвестицияларды тартуу боюнча туруктуу комиссиясына (К.Ю.Токтоназаров) жана шаардын мэрине (Н.А.Маматов) жүктөлсүн.

**Шаардык кеңештин төрагасы : Б.К.Барбиев**